

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.novembrī Nr.509

 (protokols Nr.19, 39.p.)

**Par dzīvokļa īpašuma Rūpnīcas iela 14-30, Liepā, Liepas pagastā, Priekuļu novadā, pārdošanu par nosacīto cenu**

Priekuļu novada dome izskata Vārds Uzvārds, (turpmāk - Iesniedzēja), 2020.gada 27.jūlija iesniegumu (reģ.27.07.2020. Priekuļu novada pašvaldībā Nr.3.1-5.2/2020-3040) par dzīvokļa īpašuma Rūpnīcas iela 14-30, Liepā, Liepas pagastā, Priekuļu novadā, ar tam piekrītošo zemes gabala un būves domājamo daļu atsavināšanu dzīvokļa īrnieces meitai.

Izvērtējot domes rīcībā esošo informāciju, konstatēts, ka:

1. Dzīvoklis Nr.30, kas atrodas Priekuļu novada, Liepas pagastā, Liepā, Rūpnīcas ielā 14, ir Priekuļu novada pašvaldības īpašums.
2. Īpašuma tiesības 2018.gada 29.janvārī nostiprinātas Liepas pagasta zemesgrāmatas nodalījumā Nr.195 30.
3. Īpašums ir divistabu dzīvoklis ar kopējo platību 43,2 m2 (dzīvojamo telpu platība – 29,4 m2, palīgtelpu platība 13,8 m2 ) un 432/27122 kopīpašuma domājamām daļām no daudzdzīvokļu mājas un zemes.
4. Iesniedzēja ir dzīvokļa īrnieces meita, tiesā nav celta prasība par īres līguma izbeigšanu.
5. 2020.gada 04.augustā ir noslēgta notariāli apstiprināta Vienošanās par to, ka dzīvokli izpērk īrnieces meita.
6. Par dzīvokli nav īres maksas, komunālo pakalpojumu un nekustamā īpašuma nodokļa parādu.
7. Dzīvokļa īpašuma nodošana atsavināšanai nav pretrunā pašvaldības interesēm.
8. Neatkarīga vērtētāja noteiktā dzīvokļa īpašuma nosacītā cena noteikta 5 000,00 EUR.

Pamatojoties uz likuma „Par pašvaldībām” 21.panta pirmās daļas 17.punktu, likuma „Par valsts un pašvaldību dzīvojamo māju privatizāciju” pārejas noteikumu 30.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 5.panta pirmo un piekto daļu, 8.panta otro un trešo daļu, 9.panta otro daļu, 37.panta pirmās daļas 4.punktu, 41.panta pirmo daļu, 45.panta ceturto daļu, Mantas atsavināšanas un izsoles komisijas 2020.gada 5.oktobra atzinumu, Finanšu komitejas 2020.gada 23.novembra atzinumu par lēmuma projektu (protokols Nr.12), elektroniski balsojot tiešsaistē, PAR –11 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt Priekuļu novada pašvaldībai piederošā dzīvokļa īpašuma – dzīvokļa Nr.30, kas atrodas Priekuļu novadā, Liepas pagastā, Liepā, Rūpnīcas ielā 14, nosacīto cenu 5000,00 EUR.
2. Dzīvokļa īpašumu Nr.30, kas atrodas Priekuļu novada, Liepas pagastā, Liepā, Rūpnīcas ielā 14, par nosacīto cenu atsavināt dzīvokļa īrnieces meitai Vārds Uzvārds, personas kods -.
3. Atbildīgā par lēmuma izpildi Mantas atsavināšanas un izsoles komisijas priekšsēdētāja L.S.Berovska.
4. Kontrole par lēmuma izpildi izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone